Урыстәыла ахада Владимир Путин арратә ҭагылазаашьа аан аибашьра аҽалархәразы мап зкуа аруаа хышықәса инаркны жәашықәсанӡа аҭакра рықәҵара иазку азакәан инапы аҵаиҩит. Ари аинформациа аладырҵәеит урыстәылатәи АИХ.
Азакәан ҿыц инақәыршәаны, арратә ҭагылазаашьа аан, аибашьра аамҭазы, акомандаҟаҵаҩы идҵа анамгӡареи аибашьра аҽалархәразы мапкреи азы аруаа хышықәса инаркны жәашықәсанӡа аҭакра рықәырҵоит.
Иара убас, зыӡбахәы ҳәоу азакәан инақәыршәаны, адезертирра ма ааҧхьарала арратә маҵзурахьы амнеиразы, Урыстәыла атәылауаа жәашықәса аҭакра рықәшәоит. Убри адагьы, урыстәылатәи Ашьауҕатә закәанеидкыла иалагалоуп хатәгәаҧхарала атҟәарахьы ацареи (10 шықәсанӡа аҭакра) ачуқьреи ( 5 шықәсанӡа аҭакра) иазку ахәҭаҷқәа.